Thalassotherapia - Opatija

 - Upravnom vijeću -

Temeljem članka 3. Pravilnika o kategorizaciji medicinsko-tehničke opreme zdravstvenih ustanova (NN br. 12/12, 99/13, 63/16), Naručitelj mora kod nabave medicinsko tehničke opreme pojedinačne vrijednosti iznad 750.000,00 s PDV-om **zatražiti suglasnost osnivača PGŽ i Ministarstva zdravstva.**

 Uz zahtjev moramo priložiti Odluku Upravnog vijeća i Obrazloženje.

Obrazloženja:

Radna stanica za obradu slika u radiologiji

Svrha radne stanice za obradu slika u radiologiji je obrada snimljenih slika i mjerenja u radiologiji, te pokriti cijeli spektar radioloških pretraga i unaprijediti kvalitetu obrade snimljenih materijala, te izradu rekonstrukcija slika iz postojećih pregleda, što u konačnici ubrzava proces očitanja slikovnih pretraga.

Radna stanica za obradu slika u radiologiji koja se naručuje stara je 0. godina, tj. do sada nismo imali uređaj koji pokriva toliko širokog spektar pretraga.

Troškovi nabavke nove Radne stanice za obradu slika je 1.185.000,00 kn s PDV-om.

Funkcija radne stanice za obradu slika u radiologiji je obrada i analiza snimljenih slika na MRI, CT-u, RTG-u i angiografskim uređajima raznih proizvođača, što predstavlja standard u radiološkoj opremi.

Na radnoj stanici za obradu slika u radiologiji radi stručno osposobljeni liječnik specijalist radiologije ili drugih grana medicine (npr. kardiolog) i radiološki tehnolozi.

Djelatnost radiologije i kardiologije gdje će se koristiti Radna stanica za obradu slika u radiologiji ugovorena je s HZZO-om.

S Radnom stanicom za obradu slika u radiologiji u jednoj smjeni od 8 sati može se obraditi 30 pacijenata.

Gravitirajuće stanovništvo je s lokalnog područja PGŽ-a, ali isto tako i pacijenti s područja Istarske i Ličko-Senjske županije, što obuhvaća cca 500.000 stanovnika.

 Ravnatelj:

 Prof.dr.sc.Viktor Peršić, dr.med.

ULTRAZVUČNI APARAT ZA KARDIOLOGIJU

Svrha ultrazvučnog aparata je neinvazivni dijagnostički prikaz različitih patoloških stanja srca (bolesti srčanog mišića, srčanih zalistaka i procjene postojanja koronarne bolesti). Ultrazvučni pregled je bezbolan i široko primjenjiv u dijagnostici, te je neophodan kod svakog kardiološkog bolesnika.

Ultrazvučni uređaj koji se naručuje star je 0. godina, tj. vrši se zamjena ultrazvučnog aparata starog više od 15 godina, koji više ne zadovoljava standarde i smjernice u procjeni stanja bolesnika, jer su u međuvremenu razvile nove sofisticiranije dijagnostičke metode i alati (tkivni doppler, strain, 3D, 4D).

 Troškovi nabavke novog ultrazvučnog aparata iznosi 1.250.000,00 kn s PDV-om.

Funkcija je vizualizacija patoloških stanja neinvazivnom dijagnostičkom pretragom, a koristi se za prikaz: srčanih šupljina, srčanog mišića, srčanih zalistaka, te funkcije pojedinih struktura i procjene postojanja koronarne bolesti.

S ultrazvučnim aparatom radi liječnik internist kardiolog i liječnik kardiolog i specijalizirani tehničar ultrasonografičar.

Djelatnost kardiologije je ugovorena s HZZO-om.

Na ultrazvučnom aparatu u jednoj smjeni od 8 sati ugovoreno je 13 pregleda i dijagnostičkih mjerenja patoloških stanja srca pacijenata.

Gravitirajuće stanovništvo je s lokalnog područja PGŽ-a, ali isto tako i pacijenti s područja Istarske i Ličko-Senjske županije, što obuhvaća cca 500.000 stanovnika.

 Ravnatelj:

 Prof.dr.sc.Viktor Peršić, dr.med